Foto’s: Die grootste oomblikke van ‘Afrikaans is groot’Juanita du Plessis (Foto: Afrikaans is Groot) Afrikaans ís inderdaad groot – of só sê die meer as 80 000 konsertgangers wat die Gautengse aflewering van dié konsertreeks bygewoon het. Die “Afrikaans is groot”-bestuur het vandeesweek foto’s van die grootste oomblikke uit die Gautengse konsert met aanhangers op Facebook gedeel. Dié konsertreeks is pas in Gauteng voltooi, maar Wes-Kaapse aanhangers van die konsert kan uitsien na twee aanbiedings wat volgende jaar in Kaapstad aangebied gaan word. Dié konserte word volgende jaar op 16 en 17 Maart by die Grand West Casino gehou. Kaartjieverkope vir die Wes-Kaapse konserte het op 23 November geopen. Konsertgangers sal egter moet spring aangesien sommige vertonings op dié datums reeds uitverkoop is. Lees meer oor “Afrikaans is groot” op Maroela Media.